**ŠIAULIŲ LOPŠELIS-DARŽELIS „ŽILVITIS“, KODAS 190529876**

PATVIRTINTA

 Šiaulių lopšelio-darželio „Žilvitis“

 direktoriaus 2016 m. gruodžio \_\_\_\_\_ d.

 įsakymu Nr. V- \_\_\_\_\_

**2017-2019 METŲ STRATEGINIS VEIKLOS PLANAS (29)**

**I SKYRIUS**

**VEIKLOS KONTEKSTAS**

**Išorinės aplinkos analizė**

**Politiniai-teisiniai veiksniai**

 Lopšelio-darželio Žilvitis“ 2017-2019 metų strateginis veiklos planas parengtas vadovaujantis Lietuvos Respublikos švietimo įstatymu, Valstybine švietimo 2013-2022 metų strategija, 2015-2024 metų Šiaulių miesto strateginiu plėtros planu, Šiaulių lopšelio-darželio „Žilvitis“ nuostatais, priešmokyklinio, ikimokyklinio ugdymo programomis.

**Ekonominiai veiksniai.**

Ikimokyklinio amžiaus vaikų ugdymą finansuojant mokinio krepšelio principu, stabilizavosi finansavimas, pagerėjo sąlygos ugdymo plėtrai, atsirado platesnė galimybė atnaujinti, modernizuoti edukacines aplinkas. Lopšelio-darželio veiklos organizavimui pagal įstaigos programas (krepšelis) skirta: 2014 m. – 86,0 tūkst.eur., 2015 m. – 95,0 tūkst.eur., 2016 m. – 100,5 tūkst.eur. Pagal įstaigos programas iš savivaldybės biudžeto buvo skirta: 2014 m. – 180,0 tūkst.eur., 2015 m. – 198,3 tūkst.eur., 2016 m. – 211,0 tūkst.eur.

 Didelė parama yra galimybė gauti 2 procentų gyventojų pajamų mokesčio lėšas (2016 m. gauta 1770 eur.)

**Socialiniai veiksniai.**

 Švietimas atlieka ir daugybę socialinių funkcijų: ne tik ugdymo (mokymo, auklėjimo, lavinimo), bet ir socialinės atskirties mažinimo, pilietinio gyvenimo, tradicijų ir papročių išlaikymo, kultūros kūrimo, bendradarbiavimo, sveikatos stiprinimo.

Analizuojant tėvų socialinę padėtį įstaigoje, kasmet renkami duomenys apie jų užimtumą, šeimyninę padėtį. Šiuo metu 1 vaikas priklauso socialinės rizikos šeimai, 2 vaikų šeimos yra socialiai remtinos, 14 vaikų - daugiavaikės. 30 vaikų yra su specialiaisiais ugdymo(si) poreikiais. Pastebima tendencija, kad daugėja vaikų, kurių bent vienas iš tėvų yra išvykęs į užsienį. Nerimą kelia vaikų sveikatos rodikliai – didėja alergiškų, specialiųjų ugdymosi poreikių, regos, kvėpavimo sistemos, laikysenos sutrikimų turinčių vaikų.

**Technologiniai veiksniai.**

 Technologiniai veiksniai svarbūs įvertinant naujų technologijų ir informacijos srautų poveikį įstaigos veiklai. Darbui su reikalingais duomenimis sėkmingai naudojamės sukurta Švietimo valdymo informacine sistema. Nuo 2010 metų pradėta dirbti su Mokinių registru, nuo 2011 metų – Pedagogų registru, nuo 2012 metų – Vaikų registracijos į Šiaulių miesto savivaldybės švietimo įstaigas, vykdančias ikimokyklinio ugdymo programas, duomenų baze. Nuolat atnaujinami įstaigos internetinės svetainės duomenys, veikloje naudojami kompiuteriai, multimedija, multifunkcinis kopijavimo aparatas.

 Informacinių ir komunikacinių technologijų integravimas į ugdymo(si) procesą – vienas iš veiklos kokybės gerinimo veiksnių, todėl labai svarbu kelti pedagogų kompiuterinį raštingumą, turtinti ir modernizuoti įstaigos technologinę bazę. Tvirtesnis IT valdymas padėtų kaupti mokomąją medžiagą pedagogo patirties duomenų banke, skleisti gerąją darbo patirtį, supažindinti tėvus su įstaigoje vykdoma veikla. Kiekvienoje grupėje pradėjus naudotis šiuolaikine internetine priemone „Mūsų darželis“, paspartėtų informacijos prieinamumas, susitaupytų laiko pildant ir perduodant dokumentus. Būtina plėtoti lopšelio-darželio vidaus kompiuterinį, internetinį tinklą.

**Vidinės aplinkos analizė.**

**Organizacinė struktūra.**

 Lopšelis-darželis yra bendrosios paskirties ikimokyklinio švietimo įstaiga. Joje veikia 6 grupės: 4 - ikimokyklinio ugdymo, 2 – priešmokyklinio ugdymo amžiaus grupės. Grupių darbo trukmė – 10,5 val. Įstaigą lanko 114 vaikų, ikimokyklinio ugdymo grupes – 79, priešmokyklinio ugdymo grupes – 35 vaikai. Lopšelyje-darželyje 30-čiai vaikų teikiama logopedo pagalba.

 Įstaigos veiklą administruoja direktorius ir jam tiesiogiai pavaldūs darbuotojai: direktoriaus pavaduotojas ugdymui, ūkio dalies vedėjas, bendrosios praktikos slaugytojas, vyr. buhalteris, raštinės (archyvo) vedėjas. Aukščiausia lopšelio-darželio savivaldos institucija yra įstaigos taryba, kuri telkia ugdytinių tėvus, pedagogus ir kitus darbuotojus svarbiausiems įstaigos veiklos uždaviniams spręsti.

Lopšelyje-darželyje veikia savivaldos institucijos: pedagogų taryba, Mokytojų ir pagalbos mokiniui specialistų (išskyrus psichologus) metodinė grupė, mokytojų atestacinė, Vaiko gerovės, lopšelio-darželio įsivertinimo komisijos bei iniciatyvinės darbo grupės.

Žmogiškieji ištekliai.

 Lopšelyje-darželyje „Žilvitis“ yra patvirtinti 29,54 etatai, iš jų: pedagogų – 13,54, kitų darbuotojų – 16. Įstaigoje dirba 32 darbuotojai, iš jų 14 pedagogų ir 18 aptarnaujančio personalo darbuotojų.

 Pedagogų išsilavinimas: aukštasis - 12, aukštesnysis – 2.

Pedagogų kvalifikacija: logopedo eksperto – 1, auklėtojo metodininko – 3, vyresniojo auklėtojo – 7, vyresniojo muzikos mokytojo – 1. Direktorė ir direktorės pavaduotoja ugdymui įgijusios III vadybinę kategoriją.

**Planavimo sistema.**

 Lopšelis-darželis „Žilvitis“ savo veiklą planuoja rengdamas strateginį veiklos planą, metinį veiklos planą. Vadovaujantis „Priešmokyklinio ugdymo bendrąja programa“, lopšelio-darželio ikimokyklinio ugdymo programa, rengiami priešmokyklinių ir ikimokyklinių grupių ilgalaikiai ir trumpalaikiai, įvairių specialistų veiklos, pedagoginės priežiūros ir kiti planai. Priešmokyklinio ugdymo pedagogai naudoja integruotą mokymosi priemonių komplektą OPA PA. Į ugdymo turinį integruojamos tarptautinė „Zipio draugai“, lopelio-darželio sveikatos stiprinimo „Sveikata visiems“ ir „Alkoholio, tabako ir kitų psichiką veikiančių medžiagų vartojimo prevencija“ programos.

 Įstaigoje rengiama pedagogų atestacijos programa, kuri kasmet koreguojama.

Finansiniai ištekliai.

 Lopšelis-darželis finansuojamas iš savivaldybės biudžeto lėšų pagal asignavimų valdytojų patvirtintą sąmatą bei valstybės biudžeto tikslinių Mokinio krepšelio lėšų. Papildomos lėšos gaunamos iš spec. programų, kurias vykdo lopšelis-darželis, rėmėjų lėšų, pervestų lopšeliui-darželiui pagal LR Labdaros ir paramos įstatymą 2% GPM sumos.

Ryšių sistema, informacinės ir komunikavimo sistemos.

Lopšelis-darželis savarankiškai bendradarbiauja su juridiniais ir fiziniais asmenimis (švietimo, sveikatos priežiūros, mokslo, kultūros, teisėsaugos, vaiko teisių apsaugos ir kt.), sudarytos bendradarbiavimo sutartys su respublikos lopšeliais-darželiais „Žilvitis“, Šiaulių ikimokyklinėmis ugdymo įstaigomis, Medelyno progimnazija, dainavimo mokykla „Dagilėlis“.

 Lopšelyje-darželyje kompiuterizuotos 5 darbo vietos, veikia du telefoninio ryšio taškai ir internetinis ryšys. Įstaigoje veikia internetinė svetainė [www.darzeliszilvitis.lt](http://www.darzeliszilvitis.lt/), elektroninis paštas. Sukurta E .pristatymų dėžutė.

**Vidaus darbo kontrolė.**

 Finansų kontrolė vykdoma pagal lopšelio-darželio direktoriaus patvirtintas finansų kontrolės taisykles. Įstaigos finansinę veiklą kontroliuoja Valstybės kontrolės įgaliotos institucijos ir Šiaulių miesto savivaldybės administracijos įgalioti asmenys, kontrolės ir audito tarnyba, veiklą prižiūri Šiaulių miesto savivaldybės administracijos Švietimo, kultūros ir sporto departamento Švietimo skyrius.

Kiekvienais metais vykdoma veiklos kokybės savianalizė. Įstaigoje vykdoma pedagogų ir kitų darbuotojų veiklos priežiūra. Bendruomenei teikiamos metinių veiklos planų ataskaitos, tarybos, pedagogų tarybos, Mokytojų ir pagalbos mokiniui specialistų (išskyrus psichologus) metodinės grupės veiklos, Vaiko gerovės komisijos, atestacinės Mokytojų ir pagalbos mokiniui specialistų (išskyrus psichologus) komisijos veiklų ataskaitos.

**SSGG ANALIZĖ**

**Stiprybės.**

1. Geras lopšelio-darželio mikroklimatas, suformuotos savitos įstaigos tradicijos.

 2. Nuolat atnaujinama, saugi, estetiška grupių ir kitų ugdymo erdvių aplinka.

3. Kvalifikuoti, ilgametę darbo patirtį turintys pedagogai.

4. Maža darbuotojų kaita.

5. Partneriški bendradarbiavimo santykiai su socialiniais partneriais.

6. Savalaikė, įvairiapusė ir skaidri bendruomenės narių informavimo sistema.

**Silpnybės.**

 1. Nepakankamas kai kurių bendruomenės narių atvirumas pokyčiams.

 2. Nepakankami įstaigos veiklos įsivertinimo įgūdžiai, įsivertinimo rezultatų panaudojimas veiklos tobulinimui.

 3. Įgūdžių stoka naudojant IT.

4. Patalpų stoka ugdomajai ir metodinei veiklai plėtoti.

 5. Daugėjant vaikų su spec. poreikiais, nepakankama esama specialioji pagalba.

**Galimybės.**

1. Atvirumas pokyčiams, naujovių diegimas tobulinant ugdymo procesą.

 2. Aktyviųjų ugdymo(si) metodų naudojimas siekiant visuminio integruoto ugdymo.

 3. Racionalus lėšų paskirstymas, nukreipiant jas modernių ugdymo priemonių ir IKT įsigijimui.

4. Glaudi pedagogų ir vaikų šeimų partnerystė.

 5. Papildomo ugdymo paslaugų plėtojimas.

6. Paramos lėšos, suteikiančios galimybę įgyvendinti ilgalaikius lopšelio-darželio strateginius tikslus.

Grėsmės.

1. Ekonominis nestabilumas mažina darbuotojų psichologinį saugumą, motyvaciją, skatina migraciją.

2. Žemas pedagogo profesijos prestižas.

3. HN neatitinkanti tvora, aikštynų, takelių danga, seni lauko įrengimai didina traumų ir nelaimingų atsitikimų riziką.

Lopšelio-darželio 2017-2019 metų veiklos plano tikslai ir veiklos kryptys orientuoti į 2015-2024 metų Šiaulių miesto strateginio plėtros plano ilgalaikio prioriteto “Aktyvi, kūrybinga ir atsakinga bendruomenė” Savivaldybės strateginį tikslą: **Plėtoti inovatyvią švietimo ir kultūros sistemą, ugdančią aktyvią ir kūrybingą asmenybę.**

**II SKYRIUS**

**TIKSLAS (kodas 01)**

**Ikimokyklinio ir priešmokyklinio ugdymo poreikių tenkinimas.**

 Įgyvendinant šį strateginį tikslą, vykdoma Šiaulių lopšelio-darželio „Žilvitis“ švietimo prieinamumo ir kokybės užtikrinimo programa. Siekiama užtikrinti ikimokyklinio ir priešmokyklinio ugdymo teikimą, kurti šiuolaikinę ugdymo aplinką, atsižvelgiant į ugdytinių ir jų tėvų poreikius, finansines įstaigos galimybes. Ugdymas tobulinamas įgyvendinant švietimo uždavinius, sudarant sąlygas vaikų darniam vystymuisi, formuojant saugios ir sveikos gyvensenos įgūdžius.

 Lopšelis-darželis „Žilvitis“ – bendradarbiaujanti, tobulėjanti, jautri vidaus ir aplinkos pokyčiams ugdymo institucija, tolerantiška bendruomenė, teikianti kokybiškas švietimo paslaugas, atitinkančias vaikų amžių, individualias jų ypatybes bei poreikius.

|  |  |  |  |  |
| --- | --- | --- | --- | --- |
| Rezultato vertinimo kriterijaus pavadinimas ir mato vienetas | 2016-ųjų metų faktas | 2017-ųjų metų  | 2018-ųjų metų  | 2019-ųjų metų  |
| 1. Ikimokyklinio ugdymo programos įgyvendinimas (grupių skaičius). | 4 | 5 | 5 | 5 |
| 2. Priešmokyklinio ugdymo programos įgyvendinimas (grupių skaičius). | 2 | 1 | 1 | 1 |
| 3. Priešmokyklinio ugdymo grupių vaikų dalyvavimas tarptautinėje socialinių įgūdžių programoje „Zipio draugai“ (grupių skaičius) | 2 | 1 | 1 | 1 |
| 4. „Alkoholio, tabako ir kitų psichiką veikiančių medžiagų vartojimo prevencijos programos“ integravimas į ugdymo turinį (grupių skaičius). | 4 | 4 | 4 | 4 |
| 5. Plėtojama bendruomenės sveikatos saugojimo ir stiprinimo programa „Sveikata visiems“ (vnt.). | 1 | 1 | 1 | 1 |
| 6. Įgyvendinama nacionalinė programa „Sveikatiada“ (vnt.). | 1 | 1 | 1 | 1 |
| 7. Įgyvendinami sveikatos saugojimo ir stiprinimo projektai (grupių skaičius). | 6 | 6 | 6 | 6 |
| 8. Įvertintas ugdymo ir ugdymosi sąlygų saugumas (grupių skaičius).  | 6 | 6 | 6 | 6 |
| 9. Atnaujinta ikimokyklinio ugdymo programa (vnt.). | 1 | 1 | 1 | 1 |
| 10. Patobulintas ugdytinių pasiekimų ir pažangos vertinimas bendradarbiaujant su šeima (grupių skaičius). | 6 | 6 | 6 | 6 |
| 11. Įgyvendinamas respublikinis ikimokyklinių įstaigų prevencinis projektas „Žaidimai moko“ (vnt.). | 1 | 1 | 1 | 1 |
| 12. Aktyvinamas darbuotojų profesinių kompetencijų tobulinimas (procentai). | 95% | 96% | 98% | 95% |
| 13. Skatinamas bendruomenės narių dalyvavimas lopšelio-darželio veiklos įsivertinime (procentai). | 70% | 75% | 80% | 85% |

**III SKYRIUS**

**01 TIKSLUI ĮGYVENDINTI SKIRTI UŽDAVINIAI IR PRIEMONĖS**

**01.01. Uždavinys. Vykdyti ikimokyklinį ir priešmokyklinį ugdymą.**

Lopšelis-darželis vykdo ikimokyklinį ir priešmokyklinį ugdymą vadovaudamasis „Priešmokyklinio ugdymo bendrąja programa“, lopšelio-darželio ikimokyklinio ugdymo programa. Į ugdymo turinį sėkmingai integruojama „Alkoholio, tabako ir kitų psichiką veikiančių medžiagų vartojimo prevencijos programa“. Priešmokyklinio ugdymo grupių vaikai dalyvauja tęstinėje tarptautinėje socialinių įgūdžių programoje „Zipio draugai“. Nuo 2016 m. priešmokyklinio ugdymo pedagogai ugdymo procese naudoja mokymosi priemonių komplektą OPA PA.

*Priemonės:*

*01.01.01. Ikimokyklinio ugdymo programos įgyvendinimas.*

*01.01.02. Priešmokyklinio ugdymo programos įgyvendinamas.*

**01.02. Tobulinti sąlygas sveikos gyvensenos propagavimui lopšelyje-darželyje.**

 Lopšelyje-darželyje vyksta kryptingas bendruomenės narių sveikatos stiprinimo procesas. Juo siekiame kurti sveikatai palankią aplinką, psichologinį klimatą, suformuoti sveikos gyvensenos įgūdžius ir teisingą požiūrį į savo ir kitų sveikatą. Šias idėjas plėtosime įgyvendindami vaikų sveikatos saugojimo ir stiprinimo programą „Sveikata visiems“, nacionalinę programą „Sveikatiada“, vykdydami sveiką gyvenseną propaguojančius projektus grupėse, organizuodami švietėjišką veiklą mieste, respublikoje. Atliksime įstaigos edukacinės aplinkos saugumo vertinimus, aptarsime silpnybes ir stiprybes. Sieksime, kad aplinka būtų estetiška, kūrybiška, saugi aktyviai judėti ir veikti. Sveikos gyvensenos įgūdžius integruosime į ugdomąją veiklą, prevencinės veiklos metu formuosime neigiamą požiūrį į žalingus įpročius. Sieksime bendro pedagogų, tėvų ir kitų bendruomenės narių sutarimo, numatančio plėtoti efektyvias sveikos gyvensenos ugdymo formas, metodus.

 *Priemonės:*

 *01.02.01. Plėtojama lopšelio-darželio „Žilvitis“ vaikų sveikatos stiprinimo ir saugojimo programa „Sveikata visiems“.*

 *01.02.02. Įgyvendinami sveikatos saugojimo ir stiprinimo projektai grupėse.*

*01.02.03. Įvertintas ugdymo ir ugdymosi sąlygų saugumas.*

**01.03. Uždavinys. Tobulinti sąlygas ugdymo turinio kaitai.**

Siekiant vaikų ugdymo kokybės bei tikslingesnio vaiko ugdymo(si), atnaujinsime ikimokyklinio ugdymo programą. Atsižvelgiant į lopšelį-darželį lankančių vaikų turimus ugdymosi pasiekimus ir Pasiekimų apraše parengtas rekomendacijas, tėvų lūkesčius, parinksime tinkamą ugdymo turinį, ugdymo formas, metodus, būdus, priemones, atnaujinsime ugdymo aplinką. Nuo 2016 m. spalio mėn. į priešmokyklinio ugdymo turinį integravome respublikos ikimokyklinių įstaigų prevencinį projektą „Žaidimai moko“.

*Priemonės:*

 *01.03.01. Atnaujinta ikimokyklinio ugdymo programa.*

 *01.03.02. Įgyvendinamas respublikinis prevencinis projektas „Žaidimai moko“.*

**01.04. Uždavinys. Tobulinti bendruomenės komunikavimo procesus.**

 Bendruomenės narių profesines kompetencijas gerinsime organizuodami įvairias atviras veiklas, seminarus, konferencijas, vykdysime jų refleksijas. Bursime savitarpio pagalbos grupes siekdami pozityvių bendruomenės narių bendravimo ir bendradarbiavimo santykių. Sudarysime sąlygas bendruomenės nariams tobulintis kursuose, seminaruose, informacinių technologijų, užsienio kalbos, ugdymo turinio modeliavimo organizavimo srityje.

 Siekiant lopšelio-darželio veiklos efektyvumo, sudarysime sąlygas bendruomenės nariams aktyviau dalyvauti įsivertinimo procesuose.

*Priemonės:*

 *01.04.01. Aktyvinamas darbuotojų profesinių kompetencijų tobulinimas.*

 *01.04.02. Skatinamas bendruomenės narių dalyvavimas lopšelio-darželio veiklos įsivertinime.*

**IV SKYRIUS**

**TIKSLAS (kodas 02)**

**Materialinės ir techninės bazės gerinimas.**

 Lopšelyje-darželyje vaikų ugdymas turi atitikti sanitarinių-higieninių normų reikalavimus. Ugdymo aplinka privalo būti sveika, saugi ir šiuolaikiška. Siekiama užtikrinti įstaigos aprūpinimą šiuolaikinėmis techninėmis priemonėmis bei sukurti modernią mokymosi aplinką, planuojama pritraukti lėšas įstaigos pastato renovacijai ir įrengimų atnaujinimui.

|  |  |  |  |  |
| --- | --- | --- | --- | --- |
|  Rezultato vertinimo kriterijaus pavadinimas ir mato vienetas | 2016-ųjų metų faktas | 2017-ųjų metų  | 2018-ųjų metų  | 2019-ųjų metų  |
| 1.Šiuolaikiškų ugdymo priemonių įsigijimas (grupių skaičius). | 6 | 6 | 6 | 6 |
| 2. Kompiuterių ir jų įrangos įsigijimas (komplektai). | 1 | 2 | 2 | 2 |
| 3. Šiuolaikiškų įrenginių įsigijimas vaikų užimtumui lauke (vnt.). | 5 | 3 | 4 | 5 |
| 4. Pastato sienų nuogrindo įrengimas (m). |  | 133 |  |  |
| 5. Teritorijos aptvėrimas (m).  |  | 270 |  |  |
| 6. Grupių patalpų remontas (grupių skaičius). | 2 | 2 | 2 | 2 |
| 7. Apšvietimo atnaujinimas grupių miegamųjų ir priimamųjų patalpose (grupių skaičius). |  | 2 | 2 | 2 |
| 8. Laiptinių remontas (laiptinių skaičius). |  |  | 2 |  |
| 9. Grupių prausyklų ir tualetų remontas (grupių skaičius). |  | 2 | 2 | 2 |
| 10. Ugdomosios aplinkos atnaujinimas:Kėdės (vnt.).Stalai (vnt.).Lovos (vnt.).Ugdymo priemonių spintos (vnt.).Vaikiškos rūbų spintelės (vnt.). | 1120 | 2010420 | 201020440 | 401020440 |
| 11. Minkštojo inventoriaus įsigijimas :Patalynės komplektai (vnt.).Čiužiniai (vnt.).Darbo rūbai (kompl.). | 6021 | 603220 | 303220 | 303220 |
| 12. Įrangos ir inventoriaus maisto tvarkymo patalpose įsigijimas:Bulvių skutimo, daržovių valymo mašina (vnt.).Šaldytuvai (vnt.).Nerūdijančio plieno stalai (vnt.).Smulkus virtuvės inventorius (kompl.).Konvekcinė garų krosnis (vnt.)Mikseris-blenderis (vnt.) | 111 | 11 | 1151 | 11 |

**V SKYRIUS**

**02 TIKSLUI ĮGYVENDINTI SKIRTI UŽDAVINIAI IR PRIEMONĖS**

**02.01. Gerinti lopšelio-darželio edukacinę aplinką.**

 Gerinant lopšelio-darželio edukacinę aplinką, pedagogai ir administracija 2016 m. rugsėjo mėn. atliko edukacinių aplinkų vertinimą. Jo metu nustatyta, kad grupėse trūksta šiuolaikiškų ugdymo priemonių, tenkinančių vaikų poreikius. Numatėme įsigyti interaktyvių kompiuterinių ugdymo priemonių, atitinkančių vaikų individualius poreikius.

2016 metais lauko žaidimų aikšteles papildėme 5 moderniais, šiuolaikiškais įrenginiais, atitinkančiais Europos kokybės standartus.

Siekiant darbuotojų profesinių kompetencijų tobulėjimo, modernizuosime jų darbo vietas, įsigysime šiuolaikinės kompiuterinės įrangos, kuri darbuotojams suteiks galimybę teikti kokybiškas paslaugas.

*Priemonės:*

 *02.01.01. Šiuolaikiškų ugdymo priemonių įsigijimas.*

 *02.01.02. Kompiuterių ir jų įrangos įsigijimas.*

 *02.01.03. Šiuolaikiškų įrenginių įsigijimas vaikų užimtumui lauke.*

**02.02. Užtikrinti sveiką ir saugią ugdomąją aplinką.**

2013 metais buvo atlikta dalinė pastato renovacija, kurios metu buvo apšiltintos galinės pastato sienos ir įrengtas šių sienų nuogrindas. 2017 metais planuojame ir kitų pastato sienų nuogrindo sutvarkymą.

 Būtina ugdymo(si) aplinkų būklę gerinti lauko erdvėse. Tvora – viena iš svarbiausių vaikų saugumo garantų, tačiau tik dalis tvoros atitinka Higienos normų reikalavimus. Likusią teritorijos dalį būtina aptverti tvora, užtikrinančia teritorijos ir vaikų saugumą.

 Atsižvelgiant į higienos normų reikalavimus, atliksime grupių, prausyklų ir tualetų remontus, atnaujinsime apšvietimą, įsigysime naujų baldų, papildysime minkštą inventorių.

 Racionaliai panaudojant paramos lėšas, planuojame atlikti laiptinių remontą, panaudojant šiuolaikinio interjero medžiagas, pakeičiant porankius, laiptų pakopas padengiant saugia danga.

*Priemonės:*

 *02.02.01. Pastato sienų nuogrindo įrengimas.*

 *02.02.02. Teritorijos aptvėrimas.*

 *02.02.03. Grupių patalpų remontas.*

 *02.02.04. Apšvietimo atnaujinimas grupių miegamųjų ir priimamųjų patalpose.*

 *02.02.05. Laiptinių remontas.*

 *02.02.06. Grupių prausyklų ir tualetų remontas.*

 *02.02.07. Ugdomosios aplinkos atnaujinimas.*

 *02.02.08. Minkšto inventoriaus įsigijimas.*

**02.03. Lopšelio-darželio higieninių sąlygų gerinimas.**

2014 m. buvo atliktas maisto tvarkymo patalpų kapitalinis remontas: pakeista sienų ir grindų danga, vamzdynas, santechnikos įranga, pakeista ventiliacija. Dėl lėšų trūkumo tik dalinai buvo modernizuota maisto patalpų tvarkymo įranga. Bulvių skutimo, daržovių valymo mašina naudojama nuo darželio atidarymo laikų, dažnam jos remontui reikalingos papildomos lėšos. Strateginiame plane 2017 metais numatėme įsigyti naują bulvių skutimo, daržovių valymo mašiną.

 Laikantis Lietuvos Higienos normų reikalavimų, atsižvelgiant į GHPT viešojo maitinimo įmonių vidaus audito įvertinimo išvadas, dalinai keisime maisto produktų laikymo ir apdorojimo įrangą. Planuojame įsigyti naujų šaldytuvų, nerūdijančio plieno stalų, keisti susidėvėjusį smulkų inventorių.

 2016 metais maisto ruošimui įsigijome konvekcinę garų krosnį ir mikserį-blenderį.

*Priemonė.*

 *Įrangos ir inventoriaus įsigijimas maisto tvarkymo patalpose.*

SUDERINTA SUDERINTA

Lopšelio-darželio „Žilvitis“ Šiaulių miesto savivaldybės administracijos

tarybos pirmininkė Švietimo, kultūros ir sporto departamento

 Švietimo skyriaus vedėja

Gražina Musteikienė Violeta Damskienė

2016-11-25 20 -\_\_\_-\_\_\_